section_heading: Životopis
paragraph_text: Benedikt Bedeković je završio sjemenišne škole u Zagrebu. Filozofiju je završio u Beču, a teologiju u Bologni kao i oba prava. Zbog bolesti nije doktorirao. Nakon povratka u domovinu bio je kratko vrijeme župnik u Pušći (1692. – 1694.). Nakon toga je bio imenovan zagrebačkim kanonikom i katedralnim arhiđakonom. Od 1695. do 1699. bio je rektor Hrvatskog zavoda u Bologni. 1703. godine imenovan je senjsko-modruškim biskupom dok je samo posvećenje bilo 4. svibnja 1704. u zagrebačkoj katedrali. Posvetitelj je bio Senjanin zagrebački biskup Martin Brajković.